# BRUG AF TO MASKINER TIL AT REDUCERE KOPIERINGSTIDEN(TANDEM KOPI)

## Oversigt

Denne funktion fordeler et kopijob ligeligt mellem to maskiner, der er tilsluttet netværket, så kopieringstiden reduceres.
Mastermaskine og slavemaskine
Mastermaskinen udfører kun scanninger, og en slavemaskine registreret i mastermaskinen udfører kun udskrivningsopgaver uden at scanne originalen.

- For at bruge denne funktion skal to maskiner være tilsluttet dit netværk.
- Selv om der er sluttet flere maskiner til netværket, kan denne funktion kun bruges til at dele et job med én anden maskine.
- For at anvende Tandemkopi skal du vælge [Tandem-forbindelsesindstilling] i "Indstillingsfunktion".
- Ved konfigurering af tandem-forbindelsesindstillingen skal du angive oplysninger om slavemaskinens IP-adresse i mastermaskinen. Ved angivelse af portnummer tilrådes det at benytte standardindstillingen (50001). Undlad at ændre portnummeret, medmindre der opstår problemer med denne indstilling. Tandemindstillingen bør konfigureres af din netværksadministrator. Hvis mastermaskinen og slavemaskinen bytter roller, skal du konfigurere mastermaskinens IP-adresse på slavemaskinen. Samme portnummer kan anvendes til begge maskiner.
- I denne situation:
  En ryg-finisher er installeret i mastermaskinen men ikke i en slavemaskine.
  - Tandemkopi kan anvendes, når der vælges kopier uden hæftning.
  - Tandemkopi kan ikke anvendes, når der vælges kopier med hæftning.
- Som vist her vises en besked, hvis Tandemkopi aktiveres med en funktion tilgængelig i mastermaskinen, som ikke er tilgængelig i slavemaskinen
- Hvis en maskine løber tør for papir
  Hvis enten mastermaskinen eller slavemaskinen løber tør for papir, vil den maskine, der er løbet tør, standse jobbet midlertidigt, mens maskinen, der stadig har papir, vil fortsætte med jobbet. Når der lægges mere papir i den maskine, der var løbet tør, genoptages jobbet.
- Hvis brugergodkendelse er angivet
  - Tandemkopi er aktiveret, når brugergodkendelse er angivet på mastermaskinen.
  - Tandemkopi er deaktiveret, når brugergodkendelse er angivet på slavemaskinen men ikke på mastermaskinen.

Sådan bruges Tandemkopi:
Vælg [Systemindstillinger] → [Enhedskontrol] → [Tandem-forbindelsesindstilling i "Indstillingsfunktion".

## Betjening

Læg originalen i, og tryk på tasten [Forhåndsvis].
Læg originalen i den automatiske dokumentfeeder eller på glaspladen.
Når glaspladen bruges til at scanne flere originalsider, skal du udskifte originalen og trykke på tasten [Ekstra scanning].

- AUTOMATISK DOKUMENTFEEDER
- GLASPLADE

Tryk på tasten [Andet], og tryk på tasten [Tandemkopi].
Der vises en markering på ikonet.
Når indstillingerne er angivet, skal du trykke på tasten [Tilbage].
Sådan annulleres indstillingerne for tandemkopi:
Tryk på tasten [Tandemkopi] for at fjerne markeringen.
Tryk på tasten til kopivisning for at angive antallet af kopier.
Der kan vælges op til 999 kopier (sæt). Det angivne antal kopier deles mellem master- og slavemaskinen. Hvis antallet af kopier er ulige, vil mastermaskinen producere flere kopier end slavemaskinen.
Hvis der er angivet et forkert antal kopier
, skal du trykke på tasten [Slet] og derefter indtaste det korrekte antal.
Kontroller eksempelbilledet på eksempelskærmen.
Kontroller, om indstillingerne genererer de ønskede resultater.
Sådan annulleres alle indstillinger:
Tryk på tasten [CA].
Tryk på tasten [Start] for at starte kopieringen.
Hvis du kun skal lave ét sæt kopier, er det ikke nødvendigt at angive antallet af kopier.
Sådan annulleres en tandemkopi:
Tryk på tasten [STOP] på både master- og slavemaskinen.
Til toppen