# DRIFTSINDSTILLINGER

Forstør visning
Viser store tegn på skærmen.
vises i systemområdet, når Funktionen Store tegn er aktiveret.
Lyd ved tastetryk
Bestemmer lydstyrken for tastetryk eller slår lyden fra. Du kan også have tre biplyde ved startværdier, når du indstiller faktoren i kopifunktion, eller når du justerer belysningen i hver af funktionerne.

Den skærm, indstillingen gælder for | Startværdi
--- | ---
Faktorindstillingsskærm på basisskærmen i kopifunktion | Faktor 100 %
Belysningsindstillingsskærm på basisskærmen i kopifunktion | Belysningsniveau: 3 (middel)
Belysningsjusteringsskærmen på basisskærmen for fax-, internetfax- og netværksscanningsfunktionerne
Belysningsjusteringsskærmen i Scan til HDD i dokumentarkiveringsfunktion

###### Tastlyd ved start

Når du angiver belysningen på skærmen for justering af belysning for hver tilstand, udsendes et bip tre gange, når referenceværdien nås.
Indstilling af automatisk sletning
Tiden, indtil automatisk sletning aktiveres, kan indstilles til et hvilket som helst antal sekunder fra 10 til 240 i intervaller af 10 sekunder.
Hvis maskinen ikke bruges i den tidsperiode, der er angivet her, vil funktionen for automatisk sletning rydde alle valgte indstillinger, og skærmen skifter tilbage til basisskærmen i kopifunktion eller jobstatusskærmen.
Annuller auto-slet-timer
Bruges til at deaktivere funktionen for automatisk sletning.
Indstilling af tid for visning af meddelelser
Den tid, meddelelser vises i berøringspanelet (tiden indtil en meddelelse ryddes automatisk) kan indstilles til et antal sekunder fra 1 til 12.
MFP Indstilling af vis sprog
Det sprog, der vises på berøringspanelet, kan ændres til ethvert andet sprog.
Når brugeradgang er aktiveret og et displaysprog er angivet i favoritbetjeningsgruppen, gives der prioritet til displaysprogindstillingen.
Indstilling af standardvisning

Angiv den skærm, der vises efter automatisk sletning og login.
Du kan vælge mellem kopi, e-mail, netværksmappe, FTP/desktop, internetfax, fax, dataindtastning, adressebog, dokumentarkivering, hjemmeskærm eller Sharp OSA-skærmen*.

* Når programkommunikationsmodulet er installeret.

Vis favoritmenuer som standard
Du kan angive at få vist "Foretrukne" først under tilstandsvalg.
Vis handlingspanel som standard.
Angiv, om handlingspanelet skal vises på skærmen.
Vis bekræftelsesdialog når job annulleres.
Når der trykkes på tasten for annullering under kopiering eller afsendelse af billede, viser denne indstilling en bekræftelsesdialog i stedet for at annullere jobbet med det samme.
Deaktivering af jobprioritering
Jobprioriteringsfunktionen kan deaktiveres. Derefter vil tasten [Prioritet] ikke blive vist på jobstatusskærmen.
Frakoble univ. bakkeprint
Denne indstilling bruges til at deaktivere univ. bakkeprint (udskrivning af andre job før et job, der er blevet stoppet*, fordi det papir, der skal bruges til jobbet, ikke findes i nogen af bakkerne).
* Dette omfatter ikke tilfælde, hvor maskinen løb tør for papir, mens jobbet var i gang.
Indstil. af tastfunktion
Denne indstilling bestemmer, hvor længe der skal trykkes på en tast i berøringspanelet, før indtastningen registreres. Tiden kan indstilles fra 0 til 2 sekunder i intervaller af 0,5 sekunder.
Ved at forlænge tiden kan indtastning undgås, hvis der trykkes på en tast ved et uheld. Vær imidlertid opmærksom på, at jo længere den indstillede tid er, jo mere omhyggelig skal du være, når du trykker på tasterne for at være sikker på, at indtastningen registreres.
Bloker auto. gentagelse af tast
Bruges til at deaktivere tastgentagelse.
Tastgentagelse betyder, at en indstilling ændres løbende, ikke kun hver gang der trykkes på tasten, men mens der trykkes på tasten.
Registreringstid for lange tastetryk
Vælg, hvor længe der skal trykkes på en tast, før det registreres som et langt tastetryk.
Interval for dobbelttryk
Vælg et interval for, hvornår dobbelttryk registreres.
Deaktivering af justering af ur
Deaktiverer funktion til ændring af dato og tid.
Deaktivering af omslag/skilleark
Deaktiverer funktioner til brug af omslag og skilleark.
Angiv tastaturprioritet
Vælger, om softwaretastaturet eller et eksternt tastatur bruges til indtastning af tegn, hvis det eksterne tastatur er tilsluttet.
Vis aktuel sti i Systemindstillinger
Når maskinens Indstillingsfunktion bruges, vises menuplaceringen hierarkisk øverst på berøringspanelet.
Anvend link til aktuel sti
Hvis "Vis aktuel sti i Systemindstillinger" er slået TIL, anvendes linket for den aktuelle sti.
Funktion for øko-anbefaling

Viser anbefalede kopi/udskrivningsindstillinger for kopiering, gentaget udskrift for dokumentarkivering og direkte udskrivning.

Viser skærmen for kopi/udskrivningsindstillinger for papirbesparelse, når der bruges kopi, dokumentarkiveringsudskrift, og direkte udskrift.

Oprindelig originaloptællingsindstilling
Angiver, om "Originaltælling" i Andet er aktiveret i hver funktion.
KOPIERING

- KOPIERING

SEND IMAGE

- Scanner
- Internetfax
- Dataindtastn.

DOKUMENTARKIVERING

- Scan til HDD
- Gem på ekstern hukommelsesenhed

Indstil ciffertaster i stigende rækkefølge fra øverst til venstre
Ordner numeriske taster i faldende rækkefølge fra øverste venstre position.
Vis indstilling for mønster, MFP
Vælg et farvemønster i berøringspanelet blandt syv farvemønstre.
Der vises et eksempel på den valgte skabelon.
Indstilling af forhåndsvisning

### Indst. for tjek af modt. billeddata

Vælg, om der skal vises et eksempelbillede af modtagne faxer og internetfaxer.
Dette vises, når faxudvidelsessættet eller internetfax udvidelsessættet er installeret.

### Standard liste/Miniaturevisning

Fax/i-Fax-modtagelsesdata: Vælg, om standardvisningsformatet for skærmen med listen over modtagne faxer/i-faxer skal være liste- eller miniatureformat.

### Filhentning af dokumentarkivering

- Hovedmappe/hurtigfilmappe: Vælg, om standardvisningsformatet for skærmene med hovedmappen til dokumentarkivering og den midlertidige mappe skal være liste- eller miniatureformat.
- Brugerdefineret mappe: Vælg, om standardvisningsformatet for skærmen med den brugerdefinerede mappe til dokumentarkivering skal være liste- eller miniatureformat.

Indstilling af fjernbetjening
Konfigurer indstillinger til fjernbetjening af maskinen fra en pc, der er tilsluttet det samme netværk.
Fjernbetjening – software

- Betjeningsrettigheder: Anvendes, når fjernsoftware bruges til fjernbetjening af maskinen.
- Vis skærm til indtastning af adgangskode: Når der bruges fjernsoftware til fjernbetjening af maskinen, kan du vælge, at der åbnes en skærm til indtastning af adgangskode på maskinen, på pc'en eller begge steder.

Betjening fra specificeret pc

- Betjeningsrettigheder: Anvendes til at tillade fjernbetjening af maskinen fra en angivet computer.
- Værtsnavn eller IP-adressen for pc: Indtast værtsnavnet eller IP-adressen for den pc, der skal tilsluttes maskinen. Indtast maks. 127 tegn.
- Vis skærm til indtastning af adgangskode: Når en angivet computer bruges til fjernbetjening af maskinen, kan du vælge, at der åbnes en skærm til indtastning af adgangskode på maskinen, på computeren eller begge steder.

Betjening af bruger med adgangskode

- Betjeningsrettigheder: Anvendes til at tillade, at en bruger, som har en adgangskode, kan fjernbetjene maskinen. Kontakt en servicetekniker for at få oplysninger om adgangskoden.
- Vis skærm til indtastning af adgangskode: Når en bruger, der har en adgangskode, fjernbetjener maskinen, kan han eller hun få vist en skærm til indtastning af adgangskode på maskinen, computeren eller begge steder.

## Cookieindstilling

Angiv om cookies, der skal anvendes, når der bruges Sharp OSA eller visning af websider, skal slettes eller gemmes.
Hvis "Gem ikke cookie" vælges, bliver modtagne cookies slettede, når betjeningen er sluttet.
Til toppen