# UDSKIFTNING AF TONERPATRONEN

## Oversigt

Når toneren er ved at løbe tør, vises meddelelsen, der beder dig om at udskifte tonerpatronen.
Du bør have et sæt tonerpatroner klar som reserve, så du straks kan udskifte en tonerpatron, når den er tom.
Meddelelse om udskiftning
Når toneren er ved at være tom, vises meddelelsen "Klar til scanning. (Forbered en ny toner)". Når denne meddelelse vises, skal du forberede en tonerpatron til udskiftning.
Når mængden af toner falder yderligere, vises meddelelsen "Udskift tonerpatronen". Når denne meddelelse vises, skal du udskifte tonerpatronen.

Hvis du fortsætter med at bruge maskinen uden at udskifte patronen, vises følgende meddelelse. Når maskinen når dette stadie, kan den ikke udskrive, før tonerpatronen er blevet udskiftet.

- Tonerpatroner må ikke komme i kontakt med ild. Toner kan spredes og forårsage forbrændinger.
- Opbevar tonerpatroner uden for små børns rækkevidde.
- Opbevares en tonerpatron på højkant, kan toneren størkne og blive ubrugelig. Opbevar altid tonerpatroner på siden.
- Hvis der anvendes en anden tonerpatron end en af SHARP anbefalet tonerpatron, kan maskinen muligvis ikke opnå fuld kvalitet og ydeevne, og der er risiko for beskadigelse af maskinen. Brug altid en tonerpatron anbefalet af SHARP.

Alt efter anvendelsesvilkår kan udskriftsbilledet blive lysere, eller billedet kan blive utydeligt.

- Opbevar brugte tonerpatroner i en plastikpose (kasser dem ikke). Din servicetekniker indsamler brugte tonerpatroner.
- Ønsker du at se den omtrentlige mængde resterende toner (vist som %), skal du holde tasten [Hjemmeskærm] nede under udskrivning eller i standby.
- Når tonerpatronen er tom, mens hjemmeskærm vises, vises meddelelsen [Ingen toner] i øverste højre hjørne af skærmen.

## Betjening

Åbn frontlågen.
Træk tonerpatronen mod dig selv.
Træk forsigtigt tonerpatronen vandret udad.
Trækker du hårdt i patronen, risikerer du at spilde toner.
Hold tonerpatronen som vist i begge hænder, og træk den langsomt ud af maskinen.
Tag en ny tonerpatron ud af dens indpakning, og ryst den fem eller seks gange.
Indsæt forsigtigt den nye patron i vandret stilling.
Tryk på patronen, indtil den låses plads.
Skub patronen, indtil den klikker på plads.
Luk frontlågen.
Når tonerpatronen er udskiftet, går maskinen automatisk til tilstanden billedjustering. Åbn ikke frontlågen, mens maskinen gennemgår denne procedure.
Til toppen